CELEX: 32022D0736
Language: hu
Date: 2022-05-11 00:00:00
Title: A Bizottság (EU) 2022/736 végrehajtási határozata (2022. május 11.) a 2007/305/EK, a 2007/306/EK és a 2007/307/EK határozatnak az Ms1xRf1 (ACS-BNØØ4-7xACS-BNØØ1-4) hibrid olajrepce, az Ms1xRf2 (ACS-BNØØ4-7xACS-BNØØ2-5) hibrid olajrepce és a Topas 19/2 (ACS-BNØØ7-1) olajrepce, valamint az azokból előállított termékek nyomaira vonatkozó türelmi időszak tekintetében történő módosításáról (az értesítés a C(2022) 3009. számú dokumentummal történt) (Csak a német nyelvű szöveg hiteles) (EGT-vonatkozású szöveg)

2022.5.13.   
               
               
                  HU
               
               
                  Az Európai Unió Hivatalos Lapja
               
               
                  L 136/108
               
            
         A BIZOTTSÁG (EU) 2022/736 VÉGREHAJTÁSI HATÁROZATA
         (2022. május 11.)
         a 2007/305/EK, a 2007/306/EK és a 2007/307/EK határozatnak az Ms1xRf1 (ACS-BNØØ4-7xACS-BNØØ1-4) hibrid olajrepce, az Ms1xRf2 (ACS-BNØØ4-7xACS-BNØØ2-5) hibrid olajrepce és a Topas 19/2 (ACS-BNØØ7-1) olajrepce, valamint az azokból előállított termékek nyomaira vonatkozó türelmi időszak tekintetében történő módosításáról
         
            
               (az értesítés a C(2022) 3009. számú dokumentummal történt)
            
         
         (Csak a német nyelvű szöveg hiteles)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a géntechnológiával módosított élelmiszerekről és takarmányokról szóló, 2003. szeptember 22-i 1829/2003/EK európai parlamenti és tanácsi rendeletre (1) és különösen annak 8. cikke (6) bekezdésére és 20. cikke (6) bekezdésére,
         mivel:
         
                     (1)
                  
                  
                     A 2007/305/EK (2), a 2007/306/EK (3) és a 2007/307/EK (4) bizottsági határozat meghatározza az Ms1xRf1 (ACS-BNØØ4-7xACS-BNØØ1-4) hibrid olajrepce, az Ms1xRf2 (ACS-BNØØ4-7xACS-BNØØ2-5) hibrid olajrepce és a Topas 19/2 (ACS-BNØØ7-1) olajrepce, valamint az azokból előállított termékek (a továbbiakban: géntechnológiával módosított anyag) forgalomból történő kivonásának szabályait. A határozatokat azt követően fogadták el, hogy az engedélyes Bayer CropScience AG jelezte a Bizottságnak, hogy nem áll szándékában kérelmet benyújtani az említett, géntechnológiával módosított anyag engedélyének az 1829/2003/EK rendelet 8. cikke (4) bekezdése első albekezdésének, 11. cikkének, 20. cikke (4) bekezdésének és 23. cikkének megfelelő megújítása iránt.
                  
               
                     (2)
                  
                  
                     Mindhárom határozat ötéves kezdeti átmeneti időszakot írt elő, amelynek során a géntechnológiával módosított anyagot legfeljebb 0,9 % arányban tartalmazó, abból álló vagy abból előállított élelmiszereket és takarmányokat forgalomba lehetett hozni, feltéve, hogy az anyag jelenléte véletlen vagy technikailag elkerülhetetlen volt. Az átmeneti időszak célja az volt, hogy figyelembe lehessen venni azt a tényt, hogy a géntechnológiával módosított anyag néha kis nyomokban azt követően is jelen lehet az élelmiszer- és takarmányláncokban, hogy a Bayer CropScience AG a géntechnológiával módosított szervezetekből származó magvak értékesítését beszüntette, még ha meg is tett minden intézkedést a géntechnológiával módosított anyag jelenlétének elkerülésére.
                  
               
                     (3)
                  
                  
                     A 2007/305/EK, a 2007/306/EK és a 2007/307/EK határozat egy olyan intézkedéssorozatot is meghatározott, amelyet a Bayer CropScience AG vállalatnak végre kellett hajtania a géntechnológiával módosított anyag forgalomból való tényleges kivonásának érdekében, valamint beszámolási kötelezettséget írt elő a címzett számára.
                  
               
                     (4)
                  
                  
                     A Bayer CropScience AG által a géntechnológiával módosított szervezetek jelenlétének megakadályozására a 2007/305/EK, a 2007/306/EK és a 2007/307/EK határozatnak megfelelően hozott intézkedések ellenére azok olajrepce-termékekben nyomokban még mindig felfedezhetők voltak. A 2012/69/EU bizottsági végrehajtási határozat (5) mindhárom határozatot módosította, az átmeneti időszakot 2016. december 31-ig meghosszabbította, valamint a géntechnológiával módosított anyag élelmiszerekben és takarmányokban való előfordulásának megengedett szintjét 0,1 tömegszázalékra csökkentette. Mindhárom határozatot ismét módosította az (EU) 2016/2268 bizottsági végrehajtási határozat (6), amely az átmeneti időszakot 2019. december 31-ig hosszabbította meg, majd az (EU) 2019/1562 bizottsági végrehajtási határozat (7), amely az átmeneti időszakot 2022. december 31-ig hosszabbította meg.
                  
               
                     (5)
                  
                  
                     Továbbá a Bizottság (EU) 2019/1117 végrehajtási határozata (8) a 2007/305/EK, a 2007/306/EK és a 2007/307/EK határozatnak címzettje tekintetében a Bayer CropScience AG-ről a BASF SE-re módosította.
                  
               
                     (6)
                  
                  
                     2021 októberében a BASF Belgian Coordination Center CommV, a BASF SE egyik fióktelepe, arról számolt be, hogy a meghozott intézkedések ellenére a szóban forgó anyagok az elmúlt években – egyre csökkenő mértékben – nyomokban még mindig felfedezhetők voltak olajrepcetermékekben. A géntechnológiával módosított szervezetek nyomokban való tartós jelenléte egyrészt az olajrepcefajták biológiai jellemzőivel magyarázható, mivel a magok még hosszú ideig nyugalmi állapotban maradhatnak, másrészt a magvak betakarításakor alkalmazott gazdálkodási gyakorlatokkal, amelyek az olajrepce véletlenszerű kiszóródását eredményezhették, amelynek mértékét a 2007/305/EK, a 2007/306/EK és a 2007/307/EK határozat, valamint a 2012/69/EU, (EU) 2016/2268 és az (EU) 2019/1562 végrehajtási határozat elfogadásakor nehéz volt megbecsülni.
                  
               
                     (7)
                  
                  
                     E háttér-információk alapján helyénvaló 2025. december 31-ig meghosszabbítani az átmeneti időszakot, hogy az Ms1xRf1, az Ms1xRf2 és a Topas 19/2 olajrepcefajta még meglévő nyomai tovább csökkenhessenek az élelmiszer- és takarmányláncban.
                  
               
                     (8)
                  
                  
                     A géntechnológiával módosított anyag kivonásának további előmozdítása érdekében az is helyénvaló, ha a BASF SE folytatja a 2007/305/EK, a 2007/306/EK és a 2007/307/EK határozat szerint előírt belső program végrehajtását, és adatokat gyűjt a szóban forgó anyagnak a Kanadából, azon egyetlen országból az Unióba behozott olajrepcetermékekben való előfordulásáról, amelyben az Ms1xRf1, az Ms1xRf2 és a Topas 19/2 génmódosított olajrepcefajtát kereskedelmi célokra termesztették. A BASF SE vállalatnak 2025. január 1-jéig mindkét szempontról be kell számolnia a Bizottságnak.
                  
               
                     (9)
                  
                  
                     A BASF SE vállalatnak továbbra is biztosítania kell, hogy a tanúsított referencia-szaporítóanyagok folyamatosan rendelkezésre álljanak, hogy az ellenőrző laboratóriumok elemzéseket végezhessenek az átmeneti időszakban.
                  
               
                     (10)
                  
                  
                     A 2007/305/EK, a 2007/306/EK és a 2007/307/EK határozatot ezért ennek megfelelően módosítani kell.
                  
               
                     (11)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2007/305/EK határozat módosításai
            A 2007/305/EK határozat a következőképpen módosul:
            
                        1.
                     
                     
                        Az 1. cikk második bekezdése helyébe a következő szöveg lép:
                        „A címzett 2025. január 1-jéig beszámol a Bizottságnak a program végrehajtásáról, valamint a szóban forgó, géntechnológiával módosított szervezeteknek a Kanadából az Unióba behozott olajrepce-szállítmányokban való előfordulásáról.”;
                     
                  
                        2.
                     
                     
                        A 2. cikk első bekezdésének helyébe a következő szöveg lép:
                        
                           „(1)   Az ACS-BNØØ4-7 és az ACS-BNØØ1-4 olajrepcét, valamint az ACS-BNØØ4-7xACS-BNØØ1-4 olajrepce-hibridkombinációt tartalmazó, abból álló, illetve abból előállított anyagnak az 1829/2003/EK rendelet 8. cikke (1) bekezdésének a) pontja és 20. cikke (1) bekezdésének a) pontja szerint bejelentett élelmiszerekben és takarmányokban való előfordulása 2025. december 31-ig megengedett, feltéve, ha:
                           
                                       a)
                                    
                                    
                                       véletlen vagy technikailag elkerülhetetlen; valamint
                                    
                                 
                                       b)
                                    
                                    
                                       aránya nem haladja meg a 0,1 tömegszázalékot”.
                                    
                                 
                     
                  
         
            2. cikk
            A 2007/306/EK határozat módosításai
            A 2007/306/EK határozat a következőképpen módosul:
            
                        1.
                     
                     
                        Az 1. cikk második bekezdése helyébe a következő szöveg lép:
                        „A címzett 2025. január 1-jéig beszámol a Bizottságnak e program végrehajtásáról, valamint a szóban forgó, géntechnológiával módosított szervezeteknek a Kanadából az Unióba behozott olajrepce-szállítmányokban való előfordulásáról.”
                     
                  
                        2.
                     
                     
                        A 2. cikk első bekezdésének helyébe a következő szöveg lép:
                        
                           „(1)   Az ACS-BNØØ4-7 olajrepcét, az ACS-BNØØ2-5 olajrepcét vagy az ACS-BNØØ4-7xACS-BNØØ2-5 olajrepce-hibridkombinációt tartalmazó, abból álló, illetve abból előállított anyagnak az 1829/2003/EK rendelet 8. cikke (1) bekezdésének a) pontja és 20. cikke (1) bekezdésének a) pontja szerint bejelentett élelmiszerekben és takarmányokban való előfordulása 2025. december 31-ig megengedett, feltéve, hogy az előfordulás:
                           
                                       a)
                                    
                                    
                                       véletlen vagy technikailag elkerülhetetlen; valamint
                                    
                                 
                                       b)
                                    
                                    
                                       aránya nem haladja meg a 0,1 tömegszázalékot”.
                                    
                                 
                     
                  
         
            3. cikk
            A 2007/307/EK határozat módosítása
            A 2007/307/EK határozat 1. cikkének első és második bekezdése helyébe a következő szöveg lép:
            
               
                  „(1)   A címzett a termesztés és vetőmag-szaporítás tekintetében belső programot hajt végre annak érdekében, hogy biztosítsa az ACS-BNØØ7-1 olajrepce forgalomból való tényleges kivonását, valamint adatokat gyűjt a szóban forgó, géntechnológiával módosított szervezetnek a Kanadából az Unióba behozott olajrepce-szállítmányokban való előfordulásáról.
                  A címzett 2025. január 1-jéig beszámol a Bizottságnak a program végrehajtásáról, valamint a szóban forgó, géntechnológiával módosított szervezeteknek a Kanadából az Unióba behozott olajrepce-szállítmányokban való előfordulásáról.
               
               
                  (2)   Az ACS-BNØØ7-1 olajrepcét tartalmazó, abból álló, illetve abból előállított anyagnak az 1829/2003/EK rendelet 8. cikke (1) bekezdésének a) pontja és 20. cikke (1) bekezdésének a) pontja szerint bejelentett élelmiszerekben és takarmányokban való előfordulása 2025. december 31-ig megengedett, feltéve, hogy az előfordulás:
                  
                              a)
                           
                           
                              véletlen vagy technikailag elkerülhetetlen; valamint
                           
                        
                              b)
                           
                           
                              aránya nem haladja meg a 0,1 tömegszázalékot”.
                           
                        
            
         
         
            4. cikk
            A genetikailag módosított élelmiszerek és takarmányok közösségi nyilvántartása bejegyzéseinek módosítása
            Az 1829/2003/EK rendelet 28. cikkében előírt, a géntechnológiával módosított élelmiszerek és takarmányok közösségi nyilvántartásában az ACS-BNØØ4-7 olajrepcére, az ACS-BNØØ1-4 olajrepcére és az ACS-BNØØ4-7xACS-BNØØ1-4 olajrepce-hibridkombinációra, az ACS-BNØØ4-7 olajrepcére, az ACS-BNØØ2-5 olajrepcére és az ACS-BNØØ4-7xACS-BNØØ2-5 olajrepce-hibridkombinációra, valamint az ACS-BNØØ7-1 olajrepcére vonatkozó bejegyzéseket e határozat figyelembevétele érdekében a Bizottságnak módosítania kell.
         
         
            5. cikk
            Címzett
            Ennek a határozatnak a címzettje a BASF SE, Carl-Bosch-Str. 38, D-67063 Ludwigshafen, Németország.
         
         
            Kelt Brüsszelben, 2022. május 11-én.
            
               
                  a Bizottság részéről
               
               Stella KYRIAKIDES
               
                  a Bizottság tagja
               
            
         
         
            (1)  HL L 268., 2003.10.18., 1. o.
         
         
            (2)  A Bizottság 2007/305/EK határozata (2007. április 25.) az Ms1xRf1 (ACS-BNØØ4-7xACS-BNØØ1-4) hibrid olajrepce és az abból előállított termékek forgalomból való kivonásáról (HL L 117., 2007.5.5., 17. o.).
         
            (3)  A Bizottság 2007/306/EK határozata (2007. április 25.) az Ms1xRf2 (ACS-BNØØ4-7xACS-BNØØ2-5) hibrid olajrepce és az abból előállított termékek forgalomból való kivonásáról (HL L 117., 2007.5.5., 20. o.).
         
            (4)  A Bizottság 2007/307/EK határozata (2007. április 25.) a Topas 19/2 (ACS-BNØØ7-1) olajrepce és az abból előállított termékek forgalomból való kivonásáról (HL L 117., 2007.5.5., 23. o.).
         
            (5)  A Bizottság 2012/69/EU végrehajtási határozata (2012. február 3.) a 2007/305/EK, 2007/306/EK és 2007/307/EK határozatoknak az Ms1xRf1 (ACS-BNØØ4-7xACS-BNØØ1-4) hibrid olajrepce, az Ms1xRf2 (ACS-BNØØ4-7xACS-BNØØ2-5) hibrid olajrepce és a Topas 19/2 (ACS-BNØØ7-1) olajrepce és az azokból előállított termékek nyomaira vonatkozó türelmi időszak tekintetében történő módosításáról (HL L 34., 2012.2.7., 12. o.).
         
            (6)  A Bizottság (EU) 2016/2268 végrehajtási határozata (2016. december 14.) a 2007/305/EK, 2007/306/EK és 2007/307/EK határozatoknak az Ms1 × Rf1 (ACS-BNØØ4-7 × ACS-BNØØ1-4) hibrid olajrepce, az Ms1 × Rf2 (BNØØ4-7 × ACS-BNØØ2-5) hibrid olajrepce és a Topas 19/2 (ACS-BNØØ7-1) olajrepce és az azokból előállított termékek nyomaira vonatkozó türelmi időszak tekintetében történő módosításáról (HL L 342., 2016.12.16., 34. o.).
         
            (7)  A Bizottság (EU) 2019/1562 végrehajtási határozata (2019. szeptember 16.) a 2007/305/EK, 2007/306/EK és 2007/307/EK határozatoknak az Ms1 × Rf1 (ACS-BNØØ4-7 × ACS-BNØØ1-4) hibrid olajrepce, az Ms1 × Rf2 (ACS-BNØØ4-7 × ACS-BNØØ2-5) hibrid olajrepce és a Topas 19/2 (ACS-BNØØ7-1) olajrepce és az azokból előállított termékek nyomaira vonatkozó türelmi időszak tekintetében történő módosításáról (HL L 240., 2019.9.18., 13. o.).
         
            (8)  A Bizottság (EU) 2019/1117 végrehajtási határozata (2019. június 24.) a 2007/305/EK, a 2007/306/EK és a 2007/307/EK határozatnak az említett határozatok címzettje tekintetében történő módosításáról (HL L 176., 2019.7.1., 59. o.)